Нобэ
Вьетнамым щагъэлъапIэ къэралым и щхьэхуитыныгъэм щIэбэнурэ хэкIуэдахэм я фэеплъ махуэр
1950 — 1953 гъэхэм екIуэкIа хэку щхьэхуитщIыжакIуэ зауэм, Корее Ипщэмрэ Ищхъэрэмрэ щызэпэщIэтам, КНДР-м къыщихьа текIуэныгъэм и махуэр егъэлъапIэ
Финляндием нобэ щрагъэкIуэкI жейнэдым и махуэм пыщIа дауэдапщэ гъэщIэгъуэнхэр. Хэжеяр а махуэм псым хидзэну е псы трикIэурэ къигъэушыну хуитщ апхуэдэм зигу ебгъа дэтхэнэри.
1841 гъэм Пятигорск пэмыжыжьэу Мэшыкъуэ бгы лъапэм и деж щаукIащ урыс усакIуэ, тхакIуэ щэджащэ Лермонтов Михаил.
1922 гъэм къызэрагъэпэщащ Адыгей автономнэ областыр.
1941 гъэм Симонов Константин Москва щитхащ «Жди меня» зыфIища усэр. Зауэ зэманым ятхахэм я нэхъ цIэрыIуэ дыдэ хъуахэм ящыщщ а усэр.
1944 гъэм советыдзэхэм хуит къащIыжащ Львов къалэр.
1952 гъэм Индыл-Тэн кIэнауэр къызэIуахащ.
1981 гъэм Къэбэрдей-Балъкъэр къэрал мэкъумэш академиер къызэIуахащ. Иджы ар Къэбэрдей-Балъкъэр къэрал мэкъумэш университетщ.
1985 гъэм Москва къыщызэIуахащ ЩIалэгъуалэмрэ студентхэмрэ я ХII дунейпсо фестивалыр. Ар шыщхьэуIум и 3 пщIондэ екIуэкIащ.
1990 гъэм Белорусскэ ССР-м и Совет Нэхъыщхьэм унафэ къищтащ я къэрал суверенитетым теухуауэ.
1991 гъэм Къэбэрдей-Балъкъэрым щагъэуващ президент къулыкъур.
2012 гъэм Инджылызым и къалащхьэ Лондон къыщызэIуахащ ХХХ Олимп джэгухэр.
Адыгей усакIуэ, драматург Чуякъуэ Джэфар къызэралъхурэ илъэс 92-рэ ирокъу.
Социалист Лэжьыгъэм и ЛIыхъужь Iэбубэчыр Нажмудин къызэралъхурэ илъэс 88-рэ ирокъу.
Медицинэ щIэныгъэхэм я доктор, КъБКъУ-м и профессор Щомахуэ Алексей и ныбжьыр илъэс 80 ирокъу.
Адыгэ Республикэм и цIыхубэ тхакIуэ, публицист Чуякъуэ Инус и ныбжьыр илъэс 76-рэ ирокъу.
Жылагъуэ лэжьакIуэ, Тэрч щIыналъэм и Адыгэ Хасэм и тхьэмадэу щыта Емкъуж Хьэсэнбий къызэралъхурэ илъэс 71-рэ ирокъу.
КъБР-м щIыхь зиIэ и артисткэ КIэнэтI Лидие къыщалъхуа махуэщ.
Адыгэ усакIуэ, тхакIуэ Тау Нинэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 25 — 26-рэ, жэщым градус 17 — 20 щыхъунущ.
